text: নজরুল ইসলাম স্বপন (মঞ্চ নাম আলেকজান্ডার বো নামেই অধিক পরিচিত; জন্ম নভেম্বর ১৯, ১৯৭৩) হচ্ছেন একজন বাংলাদেশী চলচ্চিত্র অভিনেতা।
  
  কর্ম জীবন 
  ১৯৯৬ সালে শহীদুল ইসলাম খোকন পরিচালিত লম্পট সিনেমায় অভিনয়ের মাধ্যমে বাংলাদেশী চলচ্চিত্রে তার যাত্রা শুরু হয়। মার্শাল আর্ট ভিত্তিক চলচ্চিত্রের অন্যতম অভিনেতা রুবেল এর সহযোগি হিসেবে চলচ্চিত্রে বো’র আগমন। তৎকালীন সময়ে রুবেল-শহীদুল ইসলাম খোকনের জুটি অত্যন্ত সফল ছিল। এই জুটি ভেঙ্গে যাওয়ার পর খোকন আলেকজান্ডার বো-কে নিয়ে ম্যাডাম ফুলি নির্মান করেন। বো অভিনীত ম্যাডাম ফুলি চলচ্চিত্রটি জাতীয় চলচ্চিত্র পুরস্কার অর্জন করলে তিনি অভিনেতা হিসেবে সকলের দৃষ্টি কাড়েন। মার্শাল আর্টে চারবার ব্ল্যাকবেল্ট জয়ী এই অভিনেতা বাংলাদেশী চলচ্চিত্রে ফুটবল কারাতে উপস্থাপন করে বেশ আলোচিত হয়েছিলেন।
  
  অন্যান্য কর্ম 
  
  চিত্রনায়ক আলেকজান্ডার বো একজন সফল মার্শাল আর্ট শিল্পী। দেশে মার্শাল আর্ট এর মাধ্যমে সুনাম অর্জনের পাশাপাশি, আন্তর্জাতিক পর্যায়েও বাংলাদেশকে মার্শাল আর্ট এর মাধ্যমে তুলে ধরেছেন একাধিকবার। তিনি ১৯৯২ থেকে ১৯৯৮ সাল পর্যন্ত টানা ছয়বার জাতীয় কারাতে চ্যাম্পিয়ন হয়েছেন, প্রতিবারই গোল্ড মেডেল পেয়েছেন। দিল্লিতে অনুষ্ঠিত সাউথ এশিয়ান কারাতে চ্যাম্পিয়ন ১৯৯৭ নির্বাচিত হয়েছিল। এছাড়া ১৯৯৮ সালে রাশিয়াতে ইউরোপিয়ান কারাতে প্রযোগিতায় অংশ নিয়ে রানারআপ হয়েছিল।
  
  সমালোচনা
  
  প্রায় শতাধিক চলচ্চিত্রে অভিনয় করা আলেকজান্ডার বো অশ্লীল দৃশ্যের অন্যতম প্রধান অভিনেতা হিসেবে অত্যন্ত সমালোচিত ব্যক্তিত্ব। অশ্লীল চলচ্চিত্রের বিরুদ্ধে ব্যবস্থা গ্রহণ শুরু হলে অন্যান্য অভিনেতাদের মত তিনিও কর্মশূন্য হয়ে পড়েন। সে সময় তার অভিনীত প্রায় সতেরোটি চলচ্চিত্র বন্ধ হয়ে যায়।
  
  চলচ্চিত্রের তালিকা
  
  আরও দেখুন 
  
   শাহীন আলম
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী অভিনেতা
  বিষয়শ্রেণী:বাঙালি অভিনেতা
title: আলেকজান্ডার বো